ai4bharat/Pralekha huggingface dataset:
इस्पात मंत्रालय
भारतीय इस्पात प्राधिकरण लिमिटेड  को गोल्डन पीकॉक एन्वायरमेंट मैनेजमेंट अवार्ड 2020 मिला
भारतीय इस्पात प्राधिकरण लिमिटेड  को इंस्टीट्यूट ऑफ डायरेक्टर्स द्वारा इस्पात के क्षेत्र में वर्ष 2020 के प्रतिष्ठित गोल्डन पीकॉक एन्वायरमेंट मैनेजमेंट अवार्ड से सम्मानित किया गया।
भारतीय इस्पात प्राधिकरण लिमिटेड के अध्यक्ष श्री अनिल कुमार चौधरी ने प्राधिकरण के सामूहिक प्रयासों की सराहना करते हुए कहा, "सेल लगातार दो वर्षों से इस पुरस्कार का विजेता रहा है और यह टिकाऊ एवं पर्यावरण के अनुकूल इस्पात निर्माण की दिशा में कंपनी द्वारा किए गए प्रयासों का प्रमाण है। यह पुरस्कार इस श्रेणी के सबसे प्रतिष्ठित पुरस्कारों में से एक है। ग्लोबल वार्मिंग और जलवायु परिवर्तन के लिए जिम्मेदार विभिन्न पर्यावरणीय समस्याओं को ध्यान में रखते हुए, यह पुरस्कार उद्योग जगत को अपने पर्यावरण संबंधी प्रदर्शन को बेहतर करने और एक मानक स्थापित करने के लिए अपने साथी उद्यमों के साथ प्रतिस्पर्धा करने के लिए प्रोत्साहित करता है।”
भारतीय इस्पात प्राधिकरण लिमिटेड, पर्यावरण संरक्षण की अपनी कॉरपोरेट ज़िम्मेदारी के प्रति सजग रहते हुए लगातार पर्यावरण के अनुकूल विभिन्न उपायों को अपनाने पर ध्यान केंद्रित करता है, जिसमें अन्य बातों के अलावा प्रदूषण नियंत्रण की सुविधाओं का उन्नयन, निजी इकाइयों एवं निकास से निकलने वाले अपशिष्ट जल का शोधन एवं पुनर्चक्रण, कारखानों एवं उत्पादन की इकाइयों के भीतर एवं उसके इर्द-गिर्द हरियाली में वृद्धि, विभिन्न ठोस अपशिष्टों  का कुशल निपटान, वनीकरण के माध्यम से कार्बन का पृथक्करण और खनन वाले क्षेत्रों में पर्यावरण की पुनर्बहाली शामिल है। इसके अलावा, वातावरण की स्वच्छता में सुधार, उत्सर्जन और निस्सरण में कमी, जलवायु परिवर्तन के प्रभावों को कम करने और कंपनी को अपनी गतिविधियों का पर्यावरण के अनुकूल सौम्य तरीके से परिचालन में मदद करने की दिशा में प्राधिकरण की पहलों और उत्कृष्ट चलनों के प्रभाव को भी स्वीकार किया गया है।
भारतीय इस्पात प्राधिकरण लिमिटेड को यह पुरस्कार कल आयोजित एक आभासी समारोह में प्रदान किया गया।
संचार एवं सूचना प्रौद्योगिकी मंत्रालय
दिल्ली पोस्टल सर्कल ने दिवाली, क्रिसमस और नववर्ष के लिए बधाई संदेश भेजने के लिए विशेष व्यवस्था की
दिल्ली के 34 डाकघरों और 2 आरएमएस कार्यालयों में विशेष पोस्टिंग काउंटर स्थापित किए जा रहे हैं
दिल्ली सर्किल के डाक विभाग ने एक प्रेस वक्तव्य में जानकारी दी है कि दिवाली, क्रिसमस और नववर्ष के बधाई संदेशों को भेजने के लिए विशेष व्यवस्था की गई है।
इस अवधि के दौरान दिल्ली के 34 महत्वपूर्ण डाकघरों और 2  आरएमएस कार्यालयों, यानी दिल्ली रेलवे स्टेशन और नई दिल्ली रेलवे स्टेशन में विशेष पोस्टिंग काउंटर स्थापित किए जा रहे हैं।
अंतिम समय में भीड़ से बचने के लिए ग्राहकों को सलाह दी गई है कि वे दिवाली, क्रिसमस और नववर्ष की बधाइयां समय पर पोस्ट करें। विशेष पोस्टिंग काउंटर हैं: -
|
|
1 .
|
|
अशोक विहार एचपीओ -110052
|
|
19.
|
|
नई दिल्ली जीपीओ - 110001
|
|
2.
|
|
सिविल लाइंस पीओ - 110054
|
|
20.
|
|
नई सब्जी मंडी पीओ - 110033
|
|
3.
|
|
चाणक्यपुरी पीओ - 110021
|
|
21.
|
|
नारायण इंडस्ट्रियल एस्टेट एचपीओ- 110028
|
|
4.
|
|
दिल्ली जीपीओ-110006
|
|
22.
|
|
पटेल नगर पीओ -110008
|
|
5.
|
|
दिल्ली कैंट-पीओ-110010
|
|
23.
|
|
पश्चिम विहार पीओ - 110063
|
|
6.
|
|
हौजखास पीओ- 110016
|
|
24.
|
|
रमेश नगर एचपीओ -110015
|
|
7.
|
|
इंद्रप्रस्थ पीओ- 110002
|
|
25.
|
|
रोहिणी सेक्टर-7 पीओ-110085
|
|
8.
|
|
जनकपुरी पीओ -110058
|
|
26.
|
|
आर.के. पुरम सेक्टर-5 पीओ -110022
|
|
9.
|
|
कृष्णा नगर एचपीओ- 110051
|
|
27.
|
|
आर.पी. भवन पीओ - 110004
|
|
10.
|
|
करोल बाग पीओ- 110005
|
|
28.
|
|
संसद मार्ग एचपीओ - 1 10001
|
|
1 1 .
|
|
केशवपुरम/ओंकार नगर पीओ-110035
|
|
29.
|
|
सरोजनी नगर एचपीओ - 110023
|
|
12.
|
|
कालकाजी एचपीओ- 110019
|
|
30.
|
|
एसआरटी नगर पीओ -110055
|
|
13.
|
|
लोदी रोड एचपीओ -110003
|
|
31.
|
|
सीलमपुर पीओ- 110053
|
|
14.
|
|
लाजपत नगर पीओ-110024
|
|
32.
|
|
श्रीनिवासपुरी पीओ-110065
|
|
15.
|
|
मालवीय नगर पीओ--110017
|
|
33.
|
|
सरस्वती विहार पीओ- 110034
|
|
16.
|
|
मलका गंज पीओ-110007
|
|
34.
|
|
आर.के. पुरम  पीओ -110066
|
|
17.
|
|
महरौली पीओ-110030
|
|
35.
|
|
दिल्ली रेलवे स्टेशन, ट्रांजिट मेल ऑफिस- 110006
|
|
18.
|
|
मायापुरी पीओ-110064
|
|
36.
|
|
नई दिल्ली रेलवे स्टेशन ट्रांजिट मेल ऑफिस - 110055
विशेष व्यवस्थाओं की कट ऑफ/अंतिम तिथियां नीचे संलग्न हैं:-
ए. दिवाली मेल के लिए
1. अन्य सर्किलों के लिए 28 अक्टूबर
2. दिल्ली सर्किल के लिए 30 अक्टूबर
बी. क्रिसमस मेल के लिए।
- अन्य सर्किलों के लिए 20 दिसंबर
- दिल्ली सर्कल के लिए 21 दिसंबर
सी. नववर्ष के मेल के लिए
- अन्य सर्किलों के लिए 22 दिसंबर
- दिल्ली सर्कल के लिए 25 दिसंबर
प्रधानमंत्री कार्यालय
यह डिजिटल क्रांति और नए युग के नवाचारों की सदी है: प्रधानमंत्री मोदी
प्रधानमंत्री ने इस सदी को एशिया की सदी बनाने के लिए बिम्सटेक देशों के बीच आपसी सहयोग का आह्वान किया
उन्होंने बिम्सटेक देशों में स्टार्टअप के क्षेत्र में जीवंत ऊर्जाके माहौल की सराहना की
प्रधानमंत्री श्री नरेन्द्र मोदी ने कहा कि यह बिम्सटेक देशों पर है कि वे इस सदी को एशिया की सदी बनायें क्योंकि उनके पाससम्मिलित रूप से कुल मानव आबादी कापांचवां हिस्सा है और 3.8 ट्रिलियन डॉलर वाली जीडीपी की ताकत है। श्री मोदी आज वीडियो कॉन्फ्रेंसिंग के माध्यम से ‘प्रारम्भ: स्टार्टअप इंडिया इंटरनेशनल समिट’को संबोधित कर रहे थे।
प्रधानमंत्री ने बांग्लादेश, भूटान, भारत, नेपाल, श्रीलंका, म्यांमार और थाईलैंड जैसे बिम्सटेक देशों में स्टार्टअप के क्षेत्र में जीवंत ऊर्जा के माहौल का उल्लेख किया।प्रधानमंत्री ने कहा कि यह सदी डिजिटल क्रांति और नए युग के नवाचारों की सदी है।यह एशिया की सदी भी है।इसलिए, यह हमारे समय की मांग है कि भविष्य की प्रौद्योगिकी और उद्यमीइसी क्षेत्र सेउभरें।प्रधानमंत्री ने जोर देकर कहा कि इसके लिएसहयोग की इच्छा रखने वाले एशियाई देशों को इसकी जिम्मेदारी लेनी चाहिए और एकजुट होना चाहिए।इन देशों के बीच संस्कृति, सभ्यता और संबंधों की साझी विरासत है। चूंकि हम अपने विचारों, इरादों और कल्याण को साझा करते हैं, इसलिए हमारी सफलता भी साझा ही होगी। प्रधानमंत्री ने कहा कि इसकी जिम्मेदारी स्वाभाविक रूप से बिम्सटेकदेशों के कंधों पर आती है क्योंकि हम मानव आबादी के पांचवे हिस्से के लिए काम करते हैं।
प्रधानमंत्री ने इस क्षेत्र के युवाओं की अधीरता, ऊर्जा और उत्सुकता में नई संभावनाएं देखीं।उन्होंने कहा कि इसी वजह से2018 में आयोजित बिम्सटेक शिखर सम्मेलन में उन्होंने प्रौद्योगिकी और नवाचार के क्षेत्र में सहयोग का आह्वान किया था और बिम्सटेक स्टार्टअप सम्मेलन का प्रस्ताव रखा था। प्रधानमंत्री ने कहा कि आज का स्टार्टअप इंडिया इंटरनेशनल कॉन्क्लेव उसीशपथ को पूरा करने की दिशा में एक कदम है।
श्री मोदी ने इस क्षेत्र के देशों के बीच संपर्क और व्यापार संबंधों को बढ़ाने की दिशा में चल रहे विभिन्न प्रयासोंके बारे मेंजानकारी दी।उन्होंने याद दिलाया कि डिजिटल संपर्क को बढ़ावा देने के उद्देश्य से बिम्सटेकदेशों के मंत्रियों ने 2018 में इंडिया मोबाइल कांग्रेस में भाग लिया था।इसी तरह रक्षा, आपदा प्रबंधन, अंतरिक्ष, कृषि और व्यवसाय जैसे क्षेत्रों में सहयोग जारी है। प्रधानमंत्री श्री मोदी ने आशा व्यक्त की कि "इन क्षेत्रों में मजबूत संबंधों से हमारे स्टार्टअप को मूल्य सृजन चक्र की दिशा में लाभ होगा, जिसका अर्थ यह है किबुनियादी ढांचे, कृषि और व्यवसाय जैसे क्षेत्रों में गहरे संबंधहमारे स्टार्टअप के लिए नए अवसर पैदा करेंगे जोकि बदले में इन क्षेत्रों को विकास की ओर ले जायेंगे।"
विज्ञान एवं प्रौद्योगिकी मंत्रालय
महत्वपूर्ण स्वास्थ्य मापदंडों की निगरानी के लिए टैटू सेंसर तैयार
त्वचा के अनुरूप सेंसर में महत्वपूर्ण स्वास्थ्य मापदंडों की निरंतर निगरानी करने की क्षमता है,इसके अलावा इसमें भारी भरकम स्वास्थ्य निगरानी उपकरणों की जगह लेने की क्षमता है
त्वचा से जुड़े इलेक्ट्रॉनिक्स के क्षेत्र में महत्वपूर्ण अनुसंधान हो रहे हैं। इसका मकसद डायग्नोस्टिक निदान के उपकरण को मुहैया कराना है, जो पहनने में आरामदायक हो। पारंपरिक चिकित्सा उपकरण भारी, जटिल और गैर-व्यावहारिक हैं, क्योंकि रोजमर्रा के जीवन में महत्वपूर्ण स्वास्थ्य मापदंडों की निरंतर निगरानी करना मुमकिन नहीं है। मानव शरीर के ढांचे को देखा जाए तो स्पष्ट होता है कि त्वचा के अनुकूल सेंसर की जरूरत होती है ताकि उसे टैटू की तरह धारण किया जा सके।
भारतीय विज्ञान संस्थान बेंगलुरु के केंद्र नैनो विज्ञान और इंजीनियरिंग  से जुड़े और विज्ञान और प्रौद्योगिकी विभाग द्वारा स्थापित इन्सपायर फैकल्टी फैलोशिप प्राप्त करने वाले डॉ. सौरभ कुमार अभी वीयरेबल सेंसर पर काम कर रहे हैं। इस सेंसर से त्वचा के जरिये शरीर से जुड़ी सभी प्रकार की जानकारी हासिल की जा सकती है।
डॉ. सौरभ कुमार का यह हालिया काम रिसर्च जर्नल ‘एससीएस सेंसर्स’ में प्रकाशित हुआ है। उनकी टीम ने लगभग 20 माइक्रोन मोटी त्वचा के अनुरूप टैटू सेंसर का निर्माण किया है।सेंसर से एक व्यक्ति के महत्वपूर्ण स्वास्थ्य पैरामीटर की निरंतर निगरानी की जा सकती है मसलन पल्स रेट, श्वसन दर और सरफेस इलेक्ट्रोमोग्राफी आदि। सेंसर संवेदक श्वसन दर और पल्स के लिए एक एकल नाली के रूप में कार्य करता है। यह सेंसर की बढ़ती आवश्यकता को पूरा करेगा। गेज फैक्टर  के साथ इसकी उल्लेखनीय रूप से उच्च संवेदनशीलता नैनो-क्रैक के विकास और उनके तनाव के आधार पर फिल्म के माध्यम से प्रसार को लेकर बनाई गई है। फौरी तौर पर प्रतिक्रिया देने और अत्यधिक दोहराए जाने वाले सेंसर में आसान निर्माण चरणों का पालन किया जाता है। लेजर का उपयोग करके किसी भी आकार और पैटर्न में इसका इस्तेमाल किया जा सकता है।
चित्र:त्वचा के अनुकूल टैटू सेंसर
त्वचा के अनुरूप इस सेंसर में गैर-आक्रामक और महत्वपूर्ण स्वास्थ्य मापदंडों की निरंतर निगरानी करने की क्षमता है।इसके अलावा, इसमें भारी भरकम स्वास्थ्य निगरानी उपकरणों की जगह लेने की क्षमता है।
ये सेंसर उपयोगकर्ता की दैनिक गतिविधियों में कोई बाधा खड़ी नहीं करते हैं। यह सेंसर पल्स रेट, श्वसन दर, यूवी रे एक्सपोजर, स्किन हाइड्रेशन लेवल, ग्लूकोज की निगरानी आदि जैसे महत्वपूर्ण संकेतों की निरंतर निगरानी में सक्षम है।
सेंसर पर अपने शोध का काम करने के अलावा डॉ. कुमार जैव-अनुसंधान और नैदानिक उपकरणों के विकास में सक्रिय रूप से जैव-प्रौद्योगिकी में अत्याधुनिक अनुसंधान में छात्रों को प्रशिक्षित कर रहे हैं।
[प्रकाशन लिंक: 
और अधिक जानकारी के लिए डॉ. सौरभ कुमार (ईमेल: saurabh2203[at]iisc[dot]ac[dot]in,sau2203.inspire[at]gmail[dot]com]से संपर्क करें
राष्ट्रपति सचिवालय
किंग जॉर्ज मेडिकल यूनिवर्सिटी जैसे सरकारी अस्पतालों ने कोविड-19 से लड़ने में अग्रणी भूमिका निभाई : राष्ट्रपति कोविंद
राष्ट्रपति ने वीडियो मैसेज के माध्यम से किंग जॉर्ज मेडिकल यूनिवर्सिटी के 16वें दीक्षांत समारोह को संबोधित किया
राष्ट्रपति श्री रामनाथ कोविंद ने कहा कि किंग जॉर्ज मेडिकल यूनिवर्सिटी जैसे सरकारी अस्पतालों ने कोविड-19 से लड़ने में अग्रणी भूमिका निभाई है। उनके प्रयासों के कारण ही लाखों देशवासी घनी आबादी और सीमित आय जैसी परिस्थितियों के बावजूद कोविड-19 की चुनौतियों का सामना करने में सक्षम हुए। राष्ट्रपति श्री रामनाथ कोविंद वीडियो मैसेज के माध्यम से आज  किंग जॉर्ज मेडिकल यूनिवर्सिटी, लखनऊ के 16वें दीक्षांत समारोह को संबोधित कर रहे थे। राष्ट्रपति ने केजीएमयू जैसे सरकारी अस्पतालों के डॉक्टरों, नर्सों तथा अन्य स्वास्थ्यकर्मियों को विशेष रूप से धन्यवाद दिया, जो कोरोना का मुकाबला करने में फ्रंटलाइन योद्धा रहे हैं। उन्होंने कहा कि इन योद्धाओं के लिए सभी प्रशंसा कम है। अनेक कोरोना योद्धा इस लड़ाई में अपनी जान गवां चुके हैं। इन कुर्बानियों के लिए हमारा देश हमेशा उनका ऋणी रहेगा।
राष्ट्रपति ने कहा कि संचार टेक्नोलॉजी तथा 21वीं सदी की स्वास्थ्य सेवाओं में लगे डॉक्टरोंकी व्यक्तिगत प्रतिभा के बीच तालमेल बनाने के प्रयास पूरी दुनिया में जारी है। बिग डाटा, आर्टिफिशियल इंटेलीजेंस, रॉबोटिक्स, सूचना प्रौद्योगिकी तथा कनेक्टिविटी के साथ बॉयो-साइंस के उचित समन्वय से स्वास्थ्य सेवा क्षेत्र में क्रांति हो रही है। 58 विशेषज्ञताओं के साथ केजीएमयू के पास प्राथमिक डाटा आधारित अंतर-विषयी और बहु-विषयी क्षमता है। उन्होंने कहा कि केजीएमयू जैसी अग्रणी संस्थानों को मौलिक शोध पर उच्च स्तर का काम जारी रखना चाहिए।
उन्होंने कहा कि केजीएमयू के पूर्ववर्ती छात्र पिछले कई दशकों से महत्वपूर्ण योगदान दे रहे हैं, देश और विदेश में शीर्ष चिकित्सा संस्थानों में ऊंचे पदों पर सेवाएं दे रहे हैं। उन्होंने कहा कि केजीएमयू एल्युमिनी एसोसिएशन के 12,500 सदस्य अंतर्राष्ट्रीय स्तर पर सक्रिय हैं। उन्होंने एसोसिएशन को एक नॉलेज पोर्टल बनाने का सुझाव दिया, जहां भारत तथा विदेशों में काम कर रहे इस संस्थान के पूर्ववर्ती छात्र चिकित्सा व्यवहारों, शोध कार्य, जटिल रोग इलाजया स्वास्थ्य सेवा से संबंधित ज्ञान और अनुभव को साझा कर सकें।
राष्ट्रपति ने कहा कि अनेक देशों के लोग गंभीर बीमारियों का इलाज कराने भारत आते हैं, क्योंकि उन्हें कम लागत पर विश्वस्तरीय इलाज मिलता है। उन्होंने विश्वास व्यक्त किया कि नई और पुरानी पीढ़ी के सभी डॉक्टर मिलकर देश में स्वास्थ्य सेवा और औषधि के क्षेत्र में क्रांति ला सकते हैं। उन्होंने कहा कि पूरी दुनिया में डॉक्टरों तथा नर्सों की प्रतिभा और सेवा भावना विख्यात है। उन्होंने इच्छा व्यक्त की कि अपने देश का स्वास्थ्य सेवा क्षेत्र के बारे में पूरी दुनिया में ‘क्योर इन इंडिया’कहा जा सके।
राष्ट्रपति के संबोधन को देखने के लिए यहां क्लिक करें -
रक्षा मंत्रालय
उद्योग जगत की मदद की दिशा में डीआरडीओ ने किया एक और महत्वपूर्ण बदलाव
रक्षामंत्री श्री राजनाथ सिंह की स्वीकृति के बाद डीआरडीओ और एटीवीपी ने उद्योगों को मदद करने के लिए एक और उपाय के तौर पर “विकास संविदाओं” में “प्रदर्शन सुरक्षा” के नियम को ख़त्म कर दिया है। यह छूट केवल विकास संविदाओं के लिए है जैसा कि डीआरडीओ की खरीद नियमावली  के पैरा 12.5 में उल्लेखित और संशोधित किया गया है। हालांकि वारंटी की अवधि के दौरान डीआरडीओ और एटीवीपी के हितों को संरक्षित करने के लिए सफल विकास साझेदारों से वारंटी बॉन्ड प्राप्त करने की प्रक्रिया जारी रहेगी।
यह प्रावधान संशोधित की गई तिथि- 23 सितंबर, 2020 से विकास से जुड़ी सभी संविदाओं के लिए निविदाएँ आमंत्रित करने  पर लागू होंगे। विकास संविदाओं से जुड़ी जिन निविदाओं या संविदाओं को पहले ही जारी किया जा चुका है उनके लिए आरएफ़पी में दर्ज प्रावधान ही लागू होंगे।
डीआरडीओ के अध्यक्ष और सचिव डीडी आर एंड डी डॉ. जी सतीश रेड्डी ने इस संबंध में कहा कि उद्योग जगत को मदद करने की दिशा में यह एक और महत्वपूर्ण मील का पत्थर होगा।
रक्षा मंत्रालय
एयर मार्शल राजीव सचदेवा ने डीसीआईडीएस  के रूप में पदभार ग्रहण किया
 के उप-प्रमुख के रूप में पदभार ग्रहण किया। वे पहले ही हेडक्वार्टर इंटीग्रेटेड डिफेंस स्टॉफ के चार विंगों में से तीन में सेवा करने का गौरव प्राप्त कर चुके हैं।
दिसंबर, 1981 में भारतीय वायु सेना पायलट के रूप में कमीशन मिलने के बाद, एयर मार्शल सचदेवा ने परिवहन और प्रशिक्षण संबंधी उड़ानों के 7,200 घंटे से अधिक का अनुभव प्राप्त किया। श्रेणी ‘ए’ योग्यता वाले इस फ्लाइंग इन्सट्रक्टर को वायुसेना, संयुक्त सेवा और एनटीआरओ में अनेक प्रतिष्ठित पदों पर नियुक्त किया गया। हेडक्वार्टर आईडीएस में अपनी वर्तमान नियुक्ति से पहले वे तिरूवनंतपुरम में मुख्यालय दक्षिणी वायु कमान में वरिष्ठ एयर स्टॉफ अधिकारी थे।
विद्युत मंत्रालय
म्यांमार के विद्युत पेशेवरों के लिए भारत का पांचवां प्रशिक्षण कार्यक्रम शुरू
भारत की सबसे बड़ी विद्युत उत्पादन कंपनी एनटीपीसी लिमिटेड म्यांमार के विद्युत क्षेत्र के पेशेवरों के लिए पांच प्रशिक्षण कार्यक्रम आयोजित कर रही है। ये कार्यक्रम विद्युत क्षेत्र में भारत-म्यांमार सरकार से सरकार के बीच सहयोग की रूपरेखा के तहत भारतीय तकनीकी और आर्थिक सहयोग  कार्यक्रम के हिस्से के रूप में आयोजित किए जा रहे हैं, जो विदेश मंत्रालय, भारत सरकार द्वारा आयोजित किया जाता है जो कि क्षमता निर्माण का एक महत्वपूर्ण मंच है।
इन पांच में से चार, कार्यक्रम पहले ही पूरे किए जा चुके हैं। इन चारों कार्यक्रमों को म्यांमार के विद्युत क्षेत्र के पेशेवरों से बहुत अच्छी प्रतिक्रिया मिली है। ये चार कार्यक्रम हैं- स्मार्ट ग्रिड, क्रॉस बॉर्डर एनर्जी ट्रेनिंग, इलेक्ट्रिक वाहन, बैटरी और चार्जिंग स्टेशन तथा माइक्रोग्रिड से संबंधित थे। पहले दो कार्यक्रमों का आयोजन मार्च-अप्रैल 2023 में किया गया जबकि बाद के दो कार्यक्रम जून 2023 में आयोजित किए गए थे।
इन पांच कार्यक्रमों में से अंतिम, "सौर ऊर्जा और फोटोवोल्टिक  सिस्टम्स" पर, आज, 19 जून, 2023 को नई दिल्ली में स्कोप कन्वेंशन सेंटर में एक उद्घाटन समारोह के साथ शुरू हुआ। 23 जून, 2023 को समाप्त होने वाले कार्यक्रम का उद्देश्य प्रतिभागियों को सौर पीवी परियोजनाओं के बारे में व्यापक ज्ञान से लैस करना है, जिसमें तकनीकी घटक, अर्थशास्त्र, लागत-लाभ विश्लेषण, नीतिगत ढांचा, परियोजना डिजाइन, कार्यान्वयन और इससे जुड़ी चुनौतियाँ शामिल हैं।
उद्घाटन समारोह में म्यांमार में भारत के राजदूत श्री विनय कुमार, निदेशक, वित्त, एनटीपीसी लिमिटेड, श्री जय श्रीनिवासन, निदेशक, विकास भागीदारी प्रशासन, विदेश मंत्रालय, श्री ए भट्टाचार्य, निदेशक, एनटीपीसी स्कूल ऑफ बिजनेस, डॉ. राजेश्वरी नरेंद्रन, प्रमुख, अंतर्राष्ट्रीय व्यापार विकास, एनटीपीसी, डॉ. जे.एस. चंडोक, और अवर सचिव , विदेश मंत्रालय, एच सागर ने भाग लिया। 11 महिला प्रतिभागियों सहित 20 प्रतिभागियों को संबोधित करते हुए, उन्होंने ऊर्जा क्षेत्र में सहयोग को बढ़ावा देने और कौशल बढ़ाने के लिए प्रशिक्षण कार्यक्रम के महत्व पर जोर दिया।
आईटीईसी कार्यक्रम के तहत भारत और म्यांमार के बीच सहयोग, पारस्परिक संबंधों को मजबूत करने और ऊर्जा के क्षेत्र में ज्ञान के आदान-प्रदान को बढ़ावा देने के लिए, दोनों देशों की प्रतिबद्धता को दर्शाता है।
आईटीईसी के तत्वावधान में एनटीपीसी द्वारा संचालित यह प्रशिक्षण कार्यक्रम, सतत और स्वच्छ ऊर्जा समाधानों को बढ़ावा देने के लिए विशेषज्ञता और सर्वोत्तम तरीकों को, साझा करने में कंपनी की प्रतिबद्धता को प्रदर्शित करते हैं।
स्वास्थ्य एवं परिवार कल्याण मंत्रालय
कोविड-19 टीकाकरण के 304वें दिन की नवीनतम जानकारी
भारत का कुल टीकाकरण कवरेज 112.91 करोड़ के पार पहुंचा
आज शाम 7 बजे तक 54 लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज आज 112.91 करोड़ के पार  पहुंच गया। आज शाम 7 बजे तक टीके की 54 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
स्वास्थ्यकर्मी
|
|
पहली खुराक
|
|
10380642
|
|
दूसरी खुराक
|
|
9341263
|
|
अंग्रिम पंक्ति के कर्मी
|
|
पहली खुराक
|
|
18374246
|
|
दूसरी खुराक
|
|
16196101
|
|
18-44 वर्ष आयु समूह
|
|
पहली खुराक
|
|
433914111
|
|
दूसरी खुराक
|
|
173197185
|
|
45-59 वर्ष आयु समूह
|
|
पहली खुराक
|
|
178622031
|
|
दूसरी खुराक
|
|
105719007
|
|
60 वर्ष से ज्यादा
|
|
पहली खुराक
|
|
111915823
|
|
दूसरी खुराक
|
|
71489462
|
|
पहली खुराक दी गई
|
|
753206853
|
|
दूसरी खुराक दी गई
|
|
375943018
|
|
कुल
|
|
1129149871
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है:
|
|
तारीख: 15 नवंबर, 2021 
|
|
स्वास्थ्यकर्मी
|
|
1st Dose
|
|
78
|
|
2nd Dose
|
|
6694
|
|
अग्रिम पंक्ति के कर्मी
|
|
1st Dose
|
|
151
|
|
2nd Dose
|
|
16690
|
|
18-44 वर्ष आयु समूह
|
|
1st Dose
|
|
1201461
|
|
2nd Dose
|
|
2653318
|
|
45-59 वर्ष आयु समूह
|
|
1st Dose
|
|
286204
|
|
2nd Dose
|
|
750679
|
|
60 वर्ष से ज्यादा
|
|
1st Dose
|
|
167315
|
|
2nd Dose
|
|
363705
|
|
कुल पहली खुराक दी गई
|
|
1655209
|
|
कुल दूसरी खुराक
|
|
3791086
|
|
कुल
|
|
5446295
देश में कमजोर जनसंख्या समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
मंत्रिमण्डल
व्यापार सुधार उपायों के तहत क्षेत्र में सहयोग तंत्र स्थापित करने के लिए भारत और बांग्लादेश के बीच समझौता ज्ञापन
प्रधानमंत्री श्री नरेन्द्र मोदी की अध्यक्षता में मंत्रिमंडल ने व्यापार उपचार महानिदेशालय, भारत और बांग्लादेश व्यापार शुल्क आयोग, पीपुल्स रिपब्लिक ऑफ बांग्लादेश के बीच 27 मार्च, 2021 को ढाका में व्यापार उपचार उपायों के क्षेत्र में सहयोग का तंत्र विकसित करने के लिए हुए समझौता ज्ञापन  को पूर्व प्रभाव से स्वीकृति दे दी है।
उद्देश्य
इस समझौता ज्ञापन का प्राथमिक उद्देश्य व्यापार उपचार में दोनों देशों के बीच सहयोग को प्रोत्साहन देना, सूचना के आदान-प्रदान से संबंधित व्यापक गतिविधियों को शामिल करना, भारत और बांग्लादेश के बीच द्विपक्षीय व्यापार में, एंटी डम्पिंग, काउंटवेलिंग और सुरक्षा उपायों के क्षेत्र में विश्व व्यापार संगठन के विभिन्न प्रावधानों के अनुरूप क्षमता निर्माण गतिविधियों का संचालन करना है।
एमओयू के माध्यम से दोनों देशों के उपयुक्त प्राधिकरणों के बीच बेहतर सहयोग को बढ़ाना देने का लक्ष्य है, जिससे दोनों देशों के बीच अनुचित व्यापार प्रक्रियाएं हतोत्साहित हों और नियम आधारित द्विपक्षीय व्यापार को प्रोत्साहन मिले।
इस्पात मंत्रालय
भारतीय इस्पात संघ की ओर से ‘आईएसए-इस्पात सम्मेलन 2019’ का आयोजन 21 नवम्बर से
भारत सरकार के इस्पात मंत्रालय के सहयोग से भारतीय इस्पात संघ 21-22 नवम्बर, 2019 को नई दिल्ली में ‘आईएसए-इस्पात सम्मेलन 2019’ का दूसरा संस्करण आयोजित करने जा रहा है। इस सम्मेलन में इस्पात उद्योग के भारतीय और वैश्विक परिप्रेक्ष्य पर विचार-विमर्श किया जाएगा। केन्द्रीय इस्पात मंत्री श्री धर्मेन्द्र प्रधान इस सम्मेलन में मुख्य अतिथि होंगे। इस्पात राज्य मंत्री श्री फग्गन सिंह कुलस्ते भी इस अवसर पर उपस्थित होंगे। सम्मेलन के दौरान नवाचार एवं प्रौद्योगिकी, निर्माण एवं डिजाइन में इस्पात की भूमिका, इस्पात निर्यात, पूंजीगत सामान, पर्यावरणीय प्रबंधन और अन्य ज्वलंत मुद्दों पर वरिष्ठ औद्योगिक हस्तियों, सरकार के प्रतिनिधियों और सलाहकारों के बीच गहन चर्चाएं होंगी।
श्री धर्मेन्द्र प्रधान ने आईएसए को भेजे अपने संदेश में कहा है, हम कैलेंडर वर्ष 2019 के समापन की ओर धीरे-धीरे बढ़ रहे हैं, अत: इसे ध्यान में रखते हुए पूरे वर्ष के घटनाक्रमों के साथ-साथ इस्पात उद्योग की प्रमुख उपलब्धियों पर गौर करना बिल्कुल उपयुक्त होगा। हमने विश्व का दूसरा सबसे बड़ा इस्पात उत्पादक बनने की ऐतिहासिक उपलब्धि के साथ वर्ष का शुभारंभ किया था।’ उन्होंने यह भी कहा कि प्रमुख इस्पात कंपनियों और अन्य कॉरपोरेट घरानों ने कॉरपोरेट टैक्स के साथ-साथ नई विनिर्माण इकाइयों पर देय कर में की गई उल्लेखनीय कटौती की व्यापक सराहना की है। श्री प्रधान ने उम्मीद जताई कि घरेलू और विदेशी इस्पात कंपनियां भारत में नया निवेश करने और इस्पात उत्पादन क्षमता में बढ़ोतरी के लिए इस अवसर का व्यापक उपयोग करेंगी।
इस अवसर पर ‘भारतीय इस्पात उद्योग की स्थिति’ पर एक रिपोर्ट जारी की जाएगी। इस दौरान निम्नलिखित श्रेणियों में ‘आईएसए इस्पात पुरस्कार’ भी प्रदान किए जाएंगे:
- ‘इस्पात पत्रकारिता में उत्कृष्टता’ के लिए पुरस्कार
- ‘किसी अकादमिक संस्थान/आरएंडडी प्रयोगशाला में उत्कृष्ट अनुसंधानकर्ता ’ के लिए पुरस्कार
- ‘डाउनस्ट्रीम इस्पात उद्योग द्वारा नवाचार में उत्कृष्टता’ के लिए पुरस्कार
- ‘डाउनस्ट्रीम इस्पात उद्योग द्वारा घरेलू बिक्री में उत्कृष्टता’ के लिए पुरस्कार
इस्पात उद्योग का अवलोकन
- कैलेंडर वर्ष 2018 में विश्व में कच्चे इस्पात का दूसरा सबसे बड़ा उत्पादक 
- विश्व में डायरेक्ट रिड्यूस्ड आयरन  अथवा स्पंज आयरन का सबसे बड़ा उत्पादक 
- वर्ष 2018 में विश्व में तैयार इस्पात का तीसरा सबसे बड़ा उपभोक्ता
- इस्पात क्षेत्र देश के सकल घरेलू उत्पाद  में लगभग 2 प्रतिशत का योगदान करता है और इस्पात/सहायक क्षेत्रों  में तकरीबन 25 लाख लोग कार्यरत हैं।
- विश्व में लौह अयस्क का चौथा सबसे बड़ा उत्पादक
- चीन के बाद भारत ही कोयले का दूसरा सबसे बड़ा उत्पादक एवं आयातक है
- राष्ट्रीय इस्पात नीति-2017 में वर्ष 2030-31 तक देश में 300 एमटी की इस्पात क्षमता के सृजन की परिकल्पना की गई है, जबकि मौजूदा समय में 138 एमटी की क्षमता है।
‘आईएसए-इस्पात सम्मेलन 2019’ दरअसल समूचे इस्पात परिदृश्य और संबंधित सेक्टरों हेतु प्रमुख प्लेटफॉर्म सृजित करने के लिए तत्पर है, ताकि इस दो दिवसीय कार्यक्रम के दौरान बहुमूल्य जानकारियां प्राप्त हो सकें।
रक्षा मंत्रालय
दक्षिणी नौसेना कमान ने संविधान दिवस मनाया
दक्षिणी नौसेना कमान, कोच्चि में 71वें संविधान दिवस समारोह के रूप में, दक्षिणी नौसेना कमान मुख्यालय के तहत जहाजों और प्रशिक्षण प्रतिष्ठानों समेत सभी इकाइयों ने सभी सेवारत और असैनिक कर्मियों के लिए संविधानकी प्रस्तावना और मौलिक कर्तव्यों का पाठ किया।
नेवी चिल्ड्रन स्कूल और केंद्रीय विद्यालय के छात्रों के लिए एक विशेष ऑनलाइन सत्र आयोजित किया गया था, ताकि उन्हें संविधान में निहित सिद्धांतों की बारे में जानकारी दी जाए और भारतीय नागरिक के रूप में उन्हें कर्तव्यों की याद दिलाई जा सके।
भारत की संविधान सभा ने26 नवंबर, 1949 को भारतीय संविधान को अंगीकार किया था। इस उपलक्ष्य में हर साल 26 नवंबर को संविधान दिवस मनाया जाता है। भारत का संविधान 26 जनवरी,1950 को लागू हुआ था।
कोयला मंत्रालय
श्री अमृत लाल मीणा ने कोयला सचिव का पदभार संभाला
श्री अमृत लाल मीणा ने आज कोयला मंत्रालय में सचिव का पदभार संभाल लिया। 1989 बिहार कैडर के आईएएस अधिकारी श्री अमृत लाल मीणा मौजूदा पदभार ग्रहण करने से पहले वाणिज्य एवं उद्योग मंत्रालय के उद्योग संवर्धन और आंतरिक व्यापार विभाग में विशेष सचिव  पद का दायित्व संभाल रहे थे।
श्री अमृत लाल मीणा ने कल ही कोयला सचिव के रूप में सेवानिवृत्त हुए डॉ. अनिल कुमार जैन का स्थान लिया है।
प्रधानमंत्री कार्यालय
प्रधानमंत्री ने भारतीय मुक्केबाज निकहत जरीन को कांस्य पदक जीतने पर बधाई दी
प्रधानमंत्री श्री नरेन्द्र मोदी ने हांगझोउ एशियाई खेलों में कांस्य पदक जीतने पर भारतीय मुक्केबाज निकहत जरीन को बधाई दी है।
प्रधानमंत्री ने एक्स पर की एक पोस्ट में कहा;
“एशियाई खेलों में कौशल और दृढ़ संकल्प के शानदार प्रदर्शन के लिए @nikhat_zareen को कांस्य पदक जीतने के लिए बधाई। यह पदक उनकी अटूट प्रतिबद्धता और अनुशासन का प्रमाण है।”
इस्पात मंत्रालय
केन्द्रीय मंत्रिमंडल ने इस्पात निर्माण में उपयोग होने वाले कोकिंग कोल के संबंध में आपसी सहयोग पर भारत और रूसी संघ के बीच समझौता ज्ञापन  को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने कोकिंग कोल के संबंध में आपसी सहयोग पर भारत गणराज्य के इस्पात मंत्रालय और रूसी संघ के ऊर्जा मंत्रालय के बीच समझौता ज्ञापन  को मंजूरी दे दी है। कोकिंग कोल का उपयोग इस्पात निर्माण में किया जाता है।
लाभ:
इस एमओयू से पूरे इस्पात क्षेत्र को इनपुट लागत कम होने का लाभ मिलेगा। इससे देश में इस्पात की लागत में कमी आयेगी और समानता तथा समावेशिता को बढ़ावा मिलेगा।
भारत और रूस के बीच कोकिंग कोल क्षेत्र में सहयोग के लिए, यह समझौता ज्ञापन  एक संस्थागत व्यवस्था प्रदान करेगा।
इस समझौता ज्ञापन  का उद्देश्य इस्पात क्षेत्र में भारत सरकार और रूस सरकार के बीच सहयोग को मजबूत करना है। सहयोग में शामिल गतिविधियों का उद्देश्य कोकिंग कोल के स्रोत में विविधता लाना है।